projecte-aina/catalan_government_crawling huggingface dataset:
Dimarts 7 de maig a les 19.00 h.
Sessió de comentaris i clip escènic de "L' Estrany", d'Albert Camus, a càrrec de Teclasmit
Cicle de lectures teatrals que compta amb la col·laboració del col·lectiu TeclaSmit de Teatre Popular.
Un club de lectura, obert a tothom, i especialment als aficionats a l'art dramàtic, que es vulguin endinsar en els textos teatrals.
Aquest any, coincidint amb l'Any Espriu, que commemora el centenari del naixement de Salvador Espriu hem escollit dos obres teatrals d'aquest autor: Una altra Fedra si us plau i La primera història d'Esther.
El tercer títol a comentar és l'obra L'estrany d'Albert Camus.
Dos sessions de comentaris aniran acompanyades d'un clip escènic i una altra d'una representació, a càrrec de TeclaSmit sota la direcció de Sergi Xininacs, la qual cosa permetrà gaudir a qui ho desitgi, no solament de la lectura sinó també de la representació d'aquests textos.
Una altra Fedra si us plau i La primera història d'Esther, de Salvador Espriu.
Amb clip escènic de La primera història d'Esther, a càrrec de Teclasmit.
Assaig amb públic de l'obra Una altra Fedra si us plau i Tereseta que baixa les escales. (adreçat als inscrits al club)
Lloc: Local de TeclaSmit al carrer Smith, 31
Sessió de comentaris i clip escènic.
Aquesta obra s'està representant actualment en versió teatral al Teatre Lliure de Barcelona, del 18 d'abril al 12 de maig.
L'aprenentatge de llengües és cada vegada més rellevant en la societat i es fa més necessari en la nostra vida quotidiana, en la vessant laboral, però també en l'oci i en les relacions socials.
Des de la Biblioteca Pública de Tarragona es treballa de forma específica des de l'any 2004.
Us proposem l'aprenentatge de llengües a través de clubs de lectura i dels tallers de conversa.
Als clubs l'objectiu és aprendre francès i anglès mitjançant la lectura d'un llibre i amb sessions de comentaris o la lectura d'un text i facilitant la relació i l'intercanvi d'opinions entre els assistents utilitzant la llengua com a mitjà.
Per altra banda, els tallers de conversa tenen per objectiu millorar l'expressió de la llengua oral de forma distesa amb l'acompanyament d'un professor que prepara i dinamitza les sessions i les dinàmiques de grup.
Els dissabtes 28 d'octubre, 25 de novembre i 13 de gener de 2018
Els dimarts del 3 d'octubre al 19 de desembre
Dissabtes 28 d'octubre, 25 de novembre i 16 de desembre
Inscripcions per telèfon al: 977 240 331 o al 977 240 544, per correu electrònic a: [EMAIL] (tot indicant nom i telèfon), o bé al taulell núm. 3 de Planta Primera.
Mary Shelley "Frankenstein": el meu Monstre i jo, conferència a càrrec de Liz Russell.
Dilluns 16 d'octubre a les 18.30 h, en motiu del Dia de les Escriptores.
La conferenciant és nascuda a la Índia, de pares escocesos i amb esperit català, Liz Russell és professora titular en la Universitat Rovira i Virgili.
Imparteix classes de literatura i cultura en llengua anglesa.
La seva recerca es basa en els estudis de dones, les teories feministes i les visions literàries sobre utopies i antiutopies.
Especialment li interessa les obres escrites per dones índies i per la vida i obra de Mary Shelley, autora de la novel·la Frankenstein publicada en 1818.
Va escriure la introducció crítica de la versió traduïda en català de la novel·la per Maria-Antònia Oliver (Edicions de l'Eixample, 1992).
Frankenstein és considerada una de les novel·les més famoses de la literatura gòtica dels segles XVIII i XIX, les principals característiques de la qual es vinculen amb el terror, la fantasia i els espais lúgubres i tenebrosos.
Moltes dones van fer-se propi aquest gènere perquè els seus espais proporcionaven un món imaginari sense límits ni barreres.
Aquestes escriptores foren les anomenades "terroristes" en el seu temps perquè la lectura de les seves obres causava terror al cos i gelor a la sang.
Frankenstein, avui, també és reconeguda com a la primera novel·la de ciència ficció; però en aquesta xerrada, intentarem veure perquè la Mary Shelley va escriure la novel·la, quins foren els seus malsons i com es llegeix la novel·la a partir d'algunes teories feministes.
Frankenstein ha estat interpretada de moltes maneres i arreu del món s'han rodat nombroses adaptacions cinematogràfiques.
La novel·la ha estat traduïda a centenars de llengües, n'existeixen adaptacions teatrals, còmics, versions manga, caricatures i imatges mediàtiques.
Tot i que la cultura popular tendeix a assimilar el nom de Frankenstein amb el "monstre o criatura" creada pel Dr.
Frankenstein, en realitat només és el nom del científic que va crear aquest monstre, un monstre sense nom i... sense mare.
El Dia de les Escriptores és una celebració, de caràcter anual, es convoca el dilluns següent a la data del 15 d'octubre, en commemoració de la data de la mort de l'escriptora Santa Teresa de Jesús.
Aquesta commemoració va sorgir per iniciativa de la Biblioteca Nacional d'Espanya, l'Associació Clàssiques i Modernes i la Federació Espanyola de Dones Directives (FEDEPE) per recuperar el llegat de les dones escriptores, fer visible el seu treball en la literatura i combatre la discriminació que han sofert al llarg de la història.
A Catalunya l'esdeveniment està coordinat per l'Observatori Cultural de Gènere (OCG), amb la col·laboració de la Institució de les Lletres Catalanes (ILC), l'Associació d'Escriptors en Llengua Catalana i (AELC) i la Biblioteca Nacional de Catalunya.
Amb la voluntat de donar servei bibliotecari de lectura pública a les persones ingressades i arribar també als seus familiars i acompanyants.
Tindrà lloc al l'Hospital Sociosanitari Francolí, equipament que dóna cobertura als usuaris de la ciutat de Tarragona que ho requereixen: subaguts, convalescència, cures pal·liatives i llarga estada.
Les biblioteques públiques tenim com a funció donar servei a tota la població sense exclusions; tradicionalment, i en funció de les possibilitats i recursos s'atenen a tots els públics, també aquells que per la seva condició no es poden desplaçar.
A la Biblioteca Pública de Tarragona ens proposem fer créixer la cultura i la lectura a la ciutadania, i més concretament a persones i grups amb necessitats especials.
En aquest sentit s'ha consolidat el préstec a domicili a persones que, temporal o permanentment, no es poden desplaçar a la Biblioteca, i ara amb aquesta iniciativa es vol arribar també a aquelles persones que estan ingressades en un centre hospitalari.
Es farà el préstec i el carnet d'usuari de les biblioteques públiques catalanes a qui no en disposi.
S'oferiran en préstec fins a 5 llibres, 2 DVD's, 2 CD's i 5 revistes, i es farà especial èmfasi en materials com llibres amb lletra gran, audiollibres, novel·les, revistes o llibres temàtics de divulgació.
La Biblioteca visitarà l'Hospital una vegada al mes amb una selecció de materials, i setmanalment es faran trameses de tot allò que els pacients i familiars demanin.
El programa pilot va iniciar-se el mes d'octubre de 2015 amb una valoració molt positiva.
Divendres 29 de desembre a les 18.30 h a la Secció Local de la Biblioteca.
VO en anglès i alemany subtitulada en català.
Una pel·lícula sorprenent i reflexiva sobre una idea radical, que està de nou al cim de l'agenda social.
La proposta de la renda bàsica garantida torna al debat públic com una alternativa al principi de drets i deures i a un sistema econòmic burocràtic.
La idea que els més grans de 21 anys han de tenir una assignació fixa mensual, independentment de si estan treballant o no, divideix opinions.
Però no ho fa en la línia de les dicotomies polítiques tradicionals.
Els economistes neoconservadors, els ultraliberals i els socialistes hi estan tots a favor, mentre que tots els altres grups polítics hi són contraris.
La política i l'economia entren en la psicologia i les qüestions filosòfiques sobre la naturalesa humana.
I què hi ha dels robots, que en un futur molt proper faran que la major part dels llocs de treball siguin redundants?
Christian Tod (1977) és un economista reputat que actualment treballa en la seva tesi sobre la renda bàsica.
La seva primera pel·lícula va ser Fatsy - The Last Cowboy of Austria (2007), amb la qual va rebre una menció d'honor al Crossing Europe Film Festival de Linz.
L'any 2010 va presentar Es Muss Was Geben, seleccionada com a pel·lícula inaugural del Crossing Europe Film Festival i estrenada en cinemes l'any 2011.
Renda bàsica (Free Lunch Society) és la seva darrera pel·lícula i la més ambiciosa, sobre un tema tan complex com la renda bàsica universal.
EL TREBALL EN PLANIFICACIÓ ESTRATÈGICA.
La Biblioteca Pública de Tarragona treballa en planificació estratègica des de l'any 1999, moment en què també s'inicià en l'aplicació de la gestió de qualitat als serveis bibliotecaris.
Partim d'una llarga trajectòria que ha deixat una empremta i una reflexió al voltant de com treballar amb la finalitat d'oferir un bon servei a la ciutadania i de millorar-lo any rere any, tot i adaptant els objectius a les noves necessitats i als nous temps.
En aquest camí, el treball en equip i en col·laboració amb la societat civil, especialment amb les entitats de caire cultural, n'han esdevingut els factors claus.
Estem convençuts que aquests elements han estat motor de millora i han permès reforçar el vincle amb la ciutadania i amb les seves expectatives respecte el servei de biblioteca pública.
Els darrers plans estratègics s'han orientat decididament a fer de la biblioteca un lloc per a tothom, amb voluntat d'ampliar i millorar l'accés a la cultura.
Certament la biblioteca té sentit en relació als seus usuaris, però sempre amb el repte d'arribar a més ciutadans i atendre'ls cada vegada millor.
És així com el Pla estratègic 2018-2022 recull com a principals valors el compromís amb les persones i l'orientació als usuaris.
La proximitat, el fet de consolidar i explorar vincles, creant noves connexions amb la comunitat.
I la cooperació, el treballar junts, com a element clau de la Biblioteca Pública de Tarragona.
La Biblioteca Pública de Tarragona treballa en planificació estratègica des de l'any 1999, moment en què també s'inicià en l'aplicació de la gestió de qualitat als serveis bibliotecaris i en la construcció d'una cultura organitzativa a través d'un sistema de comunicació estable (Intranet).
Partíem llavors d'una trajectòria més llarga, que arrenca l'any 1989, moment que es planteja un canvi de model que al llarg dels anys creiem que ha deixat empremta i ha donat bons resultats.
En aquest camí, el treball en equip i en col·laboració en són uns components destacats i que, per altra part, han esdevingut motors de la innovació en la prestació de serveis de biblioteca pública.
El Pla estratègic 2011-2013 ha estat un marc de referència obligat, un document viu que hem revisat de forma continuada en les seves sis línies estratègiques (lectura, aprenentatge, col·lecció, secció local, col·laboracions i comunicació); en el transcurs d'aquests tres anys s'ha vist la necessitat de ser flexibles, de fer canvis en els indicadors o en els mateixos objectius, per tal d'adaptar-nos a un entorn canviant, amb pocs recursos materials però també de personal.
Davant d'aquesta situació s'han buscat sinergies i s'ha treballat cada vegada més en col·laboració per sumar esforços, atendre millor als usuaris i arribar més als ciutadans en general.
Pel que fa als resultats hem volgut avaluar i donar a conèixer de forma gràfica i senzilla els objectius i les accions realitzades, aportant les dades que responen als indicadors que en un inici ens havíem marcat.
Creiem que és important que aquestes dades es publiquin per tal de donar a conèixer la nostra feina i el nostre rol com a biblioteca pública.
Des de dins el Pla estratègic ens ha suposat també un bon aprenentatge organitzatiu i al mateix temps ens ha facilitat la reflexió de qui som, i el que es més important, com podem a través d'una visió compartida treballar en la construcció d'una biblioteca cada vegada millor i més connectada amb els ciutadans.
Presentació i objectius del Pla
Durant l'any 2017, des de la Biblioteca hem continuat treballant per consolidar les línies de treball que ens vàrem marcar en l'anterior Pla estratègic centrades en l'orientació als usuaris, la millora dels serveis, l'aprofundiment en la lectura, la formació i la divulgació de la literatura i dels patrimonis.
Al mateix temps, hem buscat mantenir la col·laboració amb el teixit cultural de la ciutat i avançar les accions conjuntes amb els centres educatius.
Des de la Sala infantil s'ha potenciat la lectura des de les primeres edats, i també en família, sent conscients de la seva importància al llarg de la vida.
Destaquem els clubs de lectura infantils, que han assolit la xifra de 689 participants, un 2,99% més que l'any 2016.
També hem vist l'augment de la demanda d'activitats i tallers infantils que arriben als 4.192 participants, un 10% més que el 2016.
Dins de l'àmbit de la lectura hem experimentat la consolidació dels clubs de lectura en llengües amb una bona acollida, en especial l'anglès; aquest 2017 s'ha iniciat també el club de lectura en francès, i es mantindrà durant el 2018.
L'aprenentatge ha seguit també essent un element important, especialment els tallers, i en els àmbits de xarxes socials, d'informàtica i de creixement personal.
Es treballa la difusió de les activitats, però també dels serveis i de les col·leccions a través de les xarxes socials (Fb, Twitter i Instagram) que augmenten els seguidors); al seu costat es renova la pàgina web de la Biblioteca que millora en atractiu i claredat.
La divulgació dels patrimonis ha pres diverses formes; xerrades, sortides culturals, rutes... que han sumat esforços amb altres agents per arribar a prop de 2.000 participants persones durant l'any 2017; i el que per nosaltres és més important, obtenir una valoració molt alta en les enquestes de satisfacció (9,3 sobre 10).
Un dels objectius destacats és arribar a tothom, i especialment a aquells que ho necessitin.
Per aquest motiu hem consolidat el projecte BiblioAprop (apropant la Biblioteca mensualment al Centre Sociosanitari Francolí), acollint la Jornada de "Biblioteca Pública i compromís social" o col·laborant més directament amb la ONCE, revalidant les activitats de la "Primavera literària".
El fons audiovisual de la biblioteca compta amb uns 25.000 exemplars entre els quals s'hi troben, majoritàriament, els discos musicals i les pel·lícules cinematogràfiques.
Els formats principals són el cd i el dvd tot i que també hi ha una petita col·lecció de vinils i de vídeos en VHS.
Les pel·lícules, les trobareu organitzades sota els següents epígrafs: comèdia, aventures, drama, ciència ficció, terror, policíac, històric, musical, mut, western, clàssics, bèl·lic, versió original i documental.
També trobareu una secció de sèries televisives.
Per tal d'adaptar-nos a les necessitats dels usuaris, estem treballant en la construcció de noves seccions per tal d'oferir el fons de forma, cada vegada, més personalitzada.
L'actual Pla estratègic 2018-2022 recull com a principals valors el compromís amb les persones i l'orientació als usuaris.
I la cooperació, el treballar junts, com a element clau de la Biblioteca Pública de Tarragona.
Les línies de treball i accions previstes en el camp Biblioteca i escola aniran encaminades a impulsar el gust per la lectura i l'interès per la literatura, donar a conèixer la biblioteca com a recurs d'informació amb col·leccions accessibles i actualitzades, enfortir el treball cooperatiu amb la comunitat educativa i donar-li visibilitat.
Des de l'any 2015 treballem junt amb mestres i professors per definir accions concretes que millorin els serveis i els recursos que la biblioteca ofereix a tots els cicles educatius.
DESCARREGA'T el catàleg de serveis a la comunitat educativa.
Visites adreçades a les persones adultes que vulguin conèixer la Biblioteca, els seus fons, els seus serveis i les seves possibilitats.
Durant el 2017 i sota el títol Conegueu la BPT us oferim les següents visites:
Lloc de trobada: al vestíbul de la Biblioteca.
Per poder realitzar la visita cal fer reserva prèvia.
Us prepararem una visita guiada amb un bibliotecari professional que us ensenyarà les dependències i serveis de la Biblioteca i també tot allò que us pugui interessar.
Per realitzar la visita cal fer reserva prèvia.
Es tracta de visites guiades a pares i mares junt amb els seus fills amb l'objectiu de descobrir la Sala Infantil i els serveis de la Biblioteca.
Hi ha una part de visita en que els nens exploren la Sala Infantil mentre els pares i mares fan un itinerari pràctic a les seccions, als serveis i recursos de la Biblioteca.
En una segona part, pares, fills i bibliotecaris posem en comú tot allò que hem descobert i que ens ha agradat més.
Podeu sol·licitar les visites per correu electrònic [EMAIL] o per telèfon al 977 240 331 i 977 240 544.
També presencialment a la Sala Infantil.
Amb la voluntat d'ampliar i millorar l'accés a la cultura als ciutadans
Avançar i consolidar la col·laboració amb l'entorn escolar a la ciutat de Tarragona.
Orientar els serveis a les necessitats dels centres educatius: itineraris de visites, col·leccions, materials a les escoles i catàleg de serveis escolars.
Avançar i consolidar la col·laboració amb l'entorn escolar a la ciutat de Tarragona
Taller d'APP per a mòbil amb la Fundació Vodafone
En un principi, els tallers de formació que oferíem i que continuem oferint anaven dirigits a l' aprenentatge en Informàtica i Internet (es fan des de l'any 2004), amb l'objectiu de capacitar en l'ús dels ordinadors i en la recerca de la informació a Internet.
Són gratuïts i els continguts son molt pràctics.
Amb el temps i amb la voluntat de respondre a la demanda dels ciutadans s'han afegit també tallers més específics i que desenvolupen les c ompetències digitals com fer-se un correu electrònic, buscar feina, iniciar-se en l'administració electrònica o conèixer la Viquipèdia, així com tallers.
També hem anat incorporant tallers d'altres àmbits del coneixement, donant cabuda a les demandes per part dels usuaris i amb l'intenció de vincular-los amb els fons de la pròpia Biblioteca.
Fem dues programacions estables a l'any, hivern – primavera, que surt el mes de gener i la de tardor, publicada el mes de setembre, adreçades en tots els casos a persones majors d'edat i a les que demanem el compromís d'assistir.
Els grups son reduïts de vuit participants per taller i els horaris son de matí o de tarda.
Teniu l'opció de rebre tota la programació d'activitats de la Biblioteca o escollir només aquelles que siguin del vostre interès:
Heu de fer la petició al correu electrònic de la Biblioteca ( [EMAIL] ) indicant les vostres dades personals (nom, cognoms, codi de barres del carnet de la Biblioteca), l'adreça electrònica on vulgueu rebre la programació i quines activitats us interessa rebre.
També podeu demanar la butlleta al taulell de préstec de la Biblioteca.
Servei adreçat a persones majors de 65 anys, o a persones amb dificultats físiques per desplaçar-se o a malalts residents a la ciutat de Tarragona.
Us podem portar a casa vostra els llibres, revistes, CD's i DVD's que necessiteu fent la petició a través del correu electrònic de la Biblioteca: [EMAIL] o trucant al 977 240 331.
Com a mesura excepcional també podeu fer-vos el carnet a través del següent formulari.
Per fer-se el carnet de la Biblioteca cal presentar un document oficial (DNI, passaport, NIE...).
És gratuït, personal i intransferible.
Pels nens menors de 12 anys cal presentar el DNI del pare, mare o dels tutors legals.
El carnet de la Biblioteca Pública de Tarragona és vàlid per a la resta de biblioteques del Sistema de Lectura Pública de Catalunya.
En cas de pèrdua o robatori cal avisar al més aviat possible a la Biblioteca (977 240 331 o [EMAIL] ) (mentre no es comuniqui, l'usuari és el responsable dels documents prestats amb el seu carnet).
En cas de no poder venir personalment a la Biblioteca, es pot autoritzar a una altra persona a utilitzar el carnet propi, emplenant el full d'autorització o pot fer ús del Servei de Préstec a Domicili.
Per a lectors de 10 a 12 anys (5è i 6è de Primària).
Per a lectors de 7 a 9 anys (3r i 4t de Primària).
Per a lectors de 9 a 10 anys (4t i 5è de Primària).
Inscripcions Obertes al taller 'La Metàfora com a eina de comunicació en el dia a dia.
Al setembre llegim 'La solitud dels nombres primers' de Paolo Giordano
Al setembre llegim 'Un dia de caça' de Gerard Guix i 'La vídua' de Fiona Barton
Al setembre, llegim 'Mentida' de Care Santos.
DIVENDRES 20 de desembre a les 18.30 h a la Secció Local de la Biblioteca.
VO grec, francès i anglès, subtitulada en català.
DIMARTS 17 de desembre a les 19 h a la Secció Local de la Biblioteca, conferència de Ramon Aloguin en relació als llibres llegits al Club de Lectura Llibres gairebé savis.
DILLUNS 16 de desembre a les 18 h.
ACTE CENTRAL del programa Biblioteques sense fronteres amb la Taula Rodona Economia i transformació social i Tastet de cafè de comerç just.
Una selecció de novetats per viure aquestes festes com mai.
La Biblioteca Pública de Tarragona hi col·labora amb l'elaboració d'una guia de recursos.
DILLUNS, 25 de novembre a les 18.30 h a la Biblioteca.
Sessió de comentari 'Ciutat de mal' de Jaume C. Pons Alorda.
Espectacle infantil Hola soc la Teresa amb Berta Rubio.
En el marc del Ple pel Català al Camp de Tarragona
Accessible les 24 hores al dia, 365 dies a l'any
L' és la plataforma que dona servei de préstec de llibres electrònics, de revistes, de pel·lícules, descàrrega d'audiollibres i accés a documentals, música, a enciclopèdies, i a idiomes.
Té més 100.000 títols en diferents formats i temàtiques, disponibles en català, castellà, francès, anglès, alemany, etc.
Amb aquest servei es vol garantir la descàrrega, l'accés i la consulta legal de continguts, que s'ofereix a través d'una plataforma senzilla i oberta als usuaris de les biblioteques públiques de Catalunya de continguts digitals.
Hi podeu accedir a través de la web https://catalunya.ebiblio.es/ o de l'app gratuïta eBiblio disponible per a Android i iOS.
Què necessiteu per utilitzar l'Ebiblio?
Per fer ús d'eBiblio Catalunya només cal que disposeu del carnet de qualsevol biblioteca pública catalana.
Ha de constar un correu electrònic a les vostres dades del carnet de biblioteca.
Connexió a Internet per fer tràmits de préstec i descàrrega.
Un ordinador amb el programa Adobe Digital Editions.
I un lector de llibres electrònics compatible amb Adobe DRM.
Un dispositiu mòbil amb l'app gratuïta eBiblio.
Connecta't amb la Biblioteca amb la nova app Tellfy
Us donem la benvinguda a la comunitat Tellfy de la Biblioteca.
De forma fàcil i respectant la vostra privacitat, una nova eina per:
Escull el canal que més t'agradi, descarrega't l'aplicació Tellfy al mòbil i som-hi!
Instal·la l'aplicació Tellfy (disponible per a dispositius Android i iOS).
Podeu unir-vos als següents canals:
Per estar informats de l'actualitat de la Biblioteca.
Estem aquí per ajudar-vos a cercar informació, per atendre les vostres consultes bibliogràfiques, o qualsevol altre dubte sobre els nostres serveis.
Agraïm també els vostres comentaris i suggeriments.
Sereu atesos abans de 24 hores, excepte festius i caps de setmana.
Informació dels clubs de lectura virtuals i de les activitats de la Biblioteca.